Un autoturism a fost lovit, vineri, 24 mai, de un tren, în judeţul Iaşi, un adolescent de 16 ani şi un vârstnic de 71 de ani fiind răniţi.
”Accident feroviar în localitatea Bădeni, comuna Scobinţi - autoturism lovit de trenul 11408 Hârlău – Iaşi”, a anunţat, vineri, ISU Iaşi.
La faţa locului s-au deplasat mai multe echipaje de intervenţie, dar şi elicopterul SMURD.
”Victimele, cu diverse politraumatisme. Conducătorul auto, bărbat, în vârstă de 71 de ani a fost preluat de ESA pentru a fi transportat la spital, iar pasagerul dreapta, bărbat, în vârstă de 16 ani a fost preluat de către echipajul medical SAJ tip C sosit la locul intervenţiei”, a mai transmis sursa citată.